**Den gamle hund**.

**Maja Guldborg DVM, IVAS, IVCA, EVCA, FIBFN, FACFN**

Cand. med.vet. fra Den Kongelige Veterinære og landbohøjskole 1996

Praktiserende 1996 – 2004 på Fakse dyrehospital med orthopædi som primære område.

IVAS certificeret , International Veterinær Akupunktur Society 2002-2003

2003-2004 IVCA, International Veterinary Chiropractic Association

2005- 2007 : Advanced Neurology, Veterinay Spinal Manipulative Therapy

Fellowships(diplomates) degree in Functional Neurology and neurorehabilitering.

2020 **FIBFN , Fellow International Board Functional Neurology**

2021 **FACFN, Fellow American Chiropractic Functional Neurology**

**Indledning**

Ingen levende individer undgår alderdommen og aldringsprocesserne.

Risikoen for tilstødende sygdom stiger også jo ældre man bliver.

Men den normale aldrings proces og kvaliteten af alderdommen hos den ældre hund, kan påvirkes meget ud fra dens opvækst og liv. Har den været skadet, lidt måske meget og oveni købet fra et tidligt tidspunkt i dens liv.

Har den været sofa hund eller aktiv brugshund, måske endda over brugt som en gang imellem ses hos meget ambitiøse ejere.

Har den udelukket kørt på drifter, eller er den også mentalt og socialt blevet stimuleret og holdt ved lige igennem årene..

Desværre kommer det ofte bag på mange ejere, at hunden pludseligt ikke kan mere, glemmer at hunden gør alt for at gøre det de altid har kunnet, de er i langt de fleste tilfælde pleasere. Hvis man når dertil, vil livskvaliteten stærkt forringes idet den ofte er præget af kroniske smerter, og det er i sig selv livsforkortende.

Hvis man i tide tager de nødvendige hensyn, kan man have en hund der langt op i alderen bevarer glæde, energi og evne til stadig at være aktiv – og det er virkelig livskvalitet både for hund og ejer.

**Hvad sker der mentalt/neurologisk og fysisk når hunden ældes:**

Et levende og bevægende individ har et helt enormt kommunikations system imellem hjernen og kroppen. Kroppen kan ikke fungere og bevæge sig hvis hjernen ikke fungerer. Men hvis kroppen ikke fungerer kan den heller ikke aktivere hjernen.

Hver eneste organ og muskel i kroppen styrres og kontrolleres af hjernen.

Hjernen er inddelt i mange regioner, der har hver deres funktion.

Som eksempel kan nævnes den frontale del der i samspil med lillehjernen står for en stor del af kommunikationen med musklerne. Man kan have en decideret sygdom som f.eks. parkinson hvor man bliver tiltagende foroverbøjet, stift bevægende og får rystelser. Men almindelig aldring forårsager ligeledes nedsat aktivitet i hjernen som medfører nedsat aktivitet af nerver og muskler, og derfor ser man på ganske normal vis at kroppen bliver mindre ret og tiltagende ukoordineret. Derfor bliver hunde med alderen svage i deres bagpart og besværet når de skal rejse eller ligge sig.

Når aktivitetsniveauet fra hjerne til krop nedsættes, får musklerne meget sværere ved at udføre deres job, både hvad angår styrke og koordination. Det betyder at de ikke kan yde det de førhen var i stand til og meget hurtigt bliver overanstrengt, så hunden bliver stiv og ofte får smerter.

Straks er vi i en ond cirkel der nu fører det ene symptom med sig efter det andet.

Når musklerne enten er for inaktive(lidt slappe eller langsomt reagerende) eller for overaktive(så de fixerer et eller flere led) så sendes der nedsat besked tilbage til hjernen.

Stimulation af hjernen er vigtig for aktivitet og styring af kroppen, så generelt kan man sige, at ved inaktivitet sløver vi vores hjerne både fysisk og mentalt.

Er man ældre og måske lidt gigtplaget, ja så er motion begrænset, og det er i sig selv med til på lang sigt at skabe større inaktivitet idet den negative spiral er startet.

**Hvordan forlænger man den aktive del af hundens liv:**

Mange faktorer gør sig gældende, når det handler om at bevare livskvalitet og aktivitet op i alderen for vores hunde.

Ser vi bort fra genetiske faktorer, er noget af det vigtigste for mig at se, hvor god en opvækst den har haft.

Var fødslen uden komplikationer og har den været kommet til skade indenfor det første leveår, således at den er vokset samtidig med at den har kompenseret.

Det er bare sjældent at vi er klar over at den er skadet, netop fordi et helt ungt individ er fantastisk tik at kompensere.

Men ret ofte vælger hvalpekøbere enten den mest rolige hvalp i kuldet, eller den mest aktive afhængig af om man ønsker en brugshund, og det er ikke altid så klog en beslutning.

Vi vænner os meget hurtigt til at sådan er den, uanfægtet af, at det ikke er normen.

Men kort og godt, jo flere år en hund kompenserer, dets større problemer når den ældes.

Hvor godt har vi passet på den i dens mest aktive del af livet? Har vi forstået at det er en atlet og at dens krop skal serviceres. Det gælder både med fodring, grad af motion og management under motion. Bliver den varmet op før fysisk anstrengelse, beskyttet mod kulde osv.

Sørger vi for at hunden har en god grundkondition og styrke, eller er vores holdning at den må holde så længe den kan(og vil)?.

En krop kan aldrig max præstere altid. Eksempelvis ville en tour de france rytter aldrig byde sin krop det som vi af og til byder vores hunde.

De planlægger nærmest et helt år i forvejen hvornår de skal toppe og i hvilke perioder at kroppen skal restitueres. Det er måske nok for meget forlangt af os hundeejere, men pointen i, at vi ofte bare træner uhæmmet uden en plan, kunne vi måske nok give en tanke.

Den helt store kunst for mange, er faktisk i tide at anerkende, at man gradvist bør nedsætte både max præstation og også tiden den skal præstere i.

Mange af os begynder desværre først at tænke over det, når hunden udviser mange symptomer på nedsat præstation, især fordi : den vil jo gerne.

Tænk bare på at en hund der f.eks er 7 år svarer til et menneske på 63…

**Fodring af den gamle hund:**

At fodre en ældre hund, er ikke bare at give den lidt mindre af det hele.

Tvært imod så er der faktisk en masse vitaminer og mineraler som den bør få mere af, da et slidt tarmsystem ikke optager så godt.

Generelt nedsættes stofskiftet med alderen behovet for energi tilføjelse mindskes. Med tiden mistes muskelmasse og for mange erstattes det af fedt, så hunden bliver overvægtig.

Så har hunden været meget aktiv og præsteret højt hvor den har brug for højere indtagelse af fedt, så bør det gradvist nedsættes med alderen.

Et aldrende individ har som udgangspunkt nedsat proteinsyntese, så selv om den yder mindre og derved skal bruge mindre protein til musklerne, vil det stadig være gavnligt med et højt protein indhold i foderet.

Afvigelser her fra de generelle betragtninger kommer hvis vi står med en hund der samtidig har en nyre, lever, hjerte eller cancer lidelse.

Det kan derfor anbefales at der 1 gang om året tages en blodprøve for at tjekke stofskiftet, om der er diabetes, tildens til anæmi og om organerne stadig er velfungerende.

Eksempelvis skal en hund med nyrelidelse fodres meget restriktivt med protein, og så vil det være uhensigtsmæssigt at sætte mængden op som man ville gøre normalt hos et ældre individ.

Fodring af hunde er traditionelt meget standard. Man køber en sæk til senior og så må det være godt. Både indenfor det humane, men også i hesteverdenen er det mere normalt at man udregner en individuel kostplan, og det ville vores hunde i den grad også have gavn af.

**Motion til den gamle hund:**

I takt med tiden ældes ikke bare kroppen, men i særdeleshed også hjernen.

Vi fødes med et vist antal nerveceller(neuroner), som skades og henfalder(dør) gradvist som tiden går. Hastigheden hvormed det sker kan nedsættes hvis opvækst og liv er uden de store skader og hunden ellers har et aktivt liv hvor den stimuleres meget.

Til gengæld kan tidlig skade i livet, eller en enkel voldsom skade som f.eks. en hjernerystelse speede processen meget op.

Men selv under de bedste betingelser vil det ske. Hjernens styring og kontrol af kroppen nedsættes, ligesom en mindre aktiv krop nedsættes stimuleringen af hjernen.

Som en følge af denne normale proces, bør man indse allerede når hunden er middelaldrene, at den ikke kan præstere på samme høje niveau længere.

Det kan godt være at vi plejer at gå 10 km hver dag og gerne vil fortsætte med det, men det er urealistisk at tro det kan fortsætte.

Hvis man overskrider kroppens fysiske formåen er man med til aktivt at speede ældningen op.

Mange siger; men pludselig ville hunden ikke gå længere og så måtte jeg vende om…. Det vil sige at nu har man gået til hundens muskler er syret til/blevet ømme. Da hunden sagde fra, skulle man være nået hjem. Gentagen overskridelse af musklernes kapacitet slider på kroppen.

Jo ældre hunden bliver, jo værre bliver denne tildens, så jo mindre kan den jo motionere af gangen.

Det bedste man kan gøre for sin hund, er at sætte antallet af gange op om dagen hvor den skal lave noget fysisk og så kun gøre det kortvarigt, lidt men tit.

**Pensionist tilværelsen som hund, livskvalitet og værdighed:**

Prøv at tænke på et gammelt menneske på et plejehjem. De fleste sidder eller ligger det meste af døgnet, ren opbevaring ingen stimulation.

Selv om hundens liv bliver begrænset af fysisk formåen og der måske tilstøder lidt sygdom, kan den alligevel godt have en god alderdom med masser af livskvalitet.

Ud over at tilpasse foderet til den enkeltes behov og mangler, er det en god regel kun at fodre dagligt netop max den mængde der skal til for at holde den i live.

Så er der ”råd” til at give den godbidder/snacks når vi træner og hygger sammen. Ligesom vi elsker at hygge med noget spiseligt, gør hunden også.

Sørg for at godbidderne er smagsfulde og nærende som f.eks. leverhapser der er bagt til de knaser let.

Spil musik for din hund, det aktiverer hjernen og lave meget gerne nogle gymnastiske øvelser hver dag for at bevare smidigheden. Det behøver ikke tage lang tid.

Når man motionere sin hund er det en god ide at gå på varieret underlag, så dens hjerne får så forskellige stimuli som muligt.

Brug gerne mere tid på balance øvelser og lege. Dog skal man undgå alt der har glat overflade. Svage muskler kan ikke holde balancen på f.eks. glatte gulve og det gør hunden usikker og ængstelig.

I det omfang at hunden kan lide at svømme, er det genialt at holde den i form med svømning. Det er med til at styrke stabiliteten i de muskler der sørger for krops tonus. Samtidig tages vægten af benene og da mange ældre hunde har problemer med albuer og hofter, er det en super måde stadig at kunne motionere. Sørg dog altid for at det er i korte intervaller så musklerne bliver iltet, og også at den har svømmevest på.

Let sporarbejde, mantrailing og andre typer af opmærksomheds arbejde er virkelig god træning for gamle hunde.

Husk en gammel hund elsker stadig at arbejde for ejer og bare det at gøre noget sammen giver dem livskvalitet.